Document ID: 32007D0072

ODLOČBA KOMISIJE
z dne 20. decembra 2006
o podaljšanju nekaterih odločb o državni pomoči
(notificirano pod dokumentarno številko C(2006) 6927)
(Besedilo velja za EGP)
(2007/72/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti in zlasti členov 87 in 88,
ob upoštevanju naslednjega:
(1)
Obdobje veljavnosti Uredbe Komisije (ES) št. 2204/2002 z dne 12. decembra 2002 o uporabi členov 87 in 88 Pogodbe o ES za državne pomoči na področju zaposlovanja (1), Uredbe Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja (2) ter Uredbe Komisije (ES) št. 68/2001 z dne 12. januarja 2001 o uporabi členov 87 in 88 Pogodbe ES pri pomoči za usposabljanje (3) se z Uredbo Komisije (ES) št. 1976/2006 z dne 20. decembra 2006 o spremembi uredb (ES) št. 2204/2002, (ES) št. 70/2001 in (ES) št. 68/2001 podaljša (4) do 30. junija 2008.
(2)
Da se prepreči nepotrebno upravno delo in zagotovi pravna varnost, je primerno razširiti veljavnost odločb Komisije o odobritvi shem pomoči, priglašenih na podlagi uredb o skupinskih izjemah, ki so predmet te uredbe o podaljšanju -
SPREJELA NASLEDNJO ODLOČBO:
Člen 1
Brez poseganja v ustrezne ukrepe iz tretje alinee točke 107 Smernic o državni regionalni pomoči za 2007-2013 (5), ki so jih sprejele vse države članice, se veljavnost odločb Komisije o odobritvi shem državne pomoči na podlagi Uredbe (ES) št. 2204/2002, Uredbe (ES) št. 70/2001 ali Uredbe (ES) št. 68/2001 pred začetkom veljavnosti te odločbe podaljša do 30. junija 2008.
Člen 2
Ta odločba je naslovljena na države članice.
Uporablja se od 1. januarja 2007.
V Bruslju, 20. decembra 2006.

Labels: 4
15
19